
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 52 


31 Ιανουάριου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση του Οργανισμού του 
Νομαρχιακού Γενικού Νοσοκομείου Γιαννιτσών .. 1 
Σύσταση Νομικού Προσώπου στο Δήμο Κισσάμου Ν. 
Χανίων με την επωνυμία «Σχολική Επιτροπή 4ου Νη¬ 
πιαγωγείου Κισσάμου». 2 

Σύσταση αμιγούς Δημοτικής Επιχείρησης στο Δήμο Ν. 
Κυδωνιάς Ν, Χανίων με την επωνυμία «Ν. Κυδω¬ 
νιά». 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ4α/233/94 (1) 


Τροποποίηση και συμπλήρωση του Οργανισμού του Νο¬ 
μαρχιακού Γενικού Νοσοκομείου Γιαννιτσών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 56 και 64 του Ν. 2071 /92 
(ΦΕΚ 123Α/92) όπως συμπληρώθηκαν με τις διατάξεις 
της παρ. 5 του άρθρου 8 του Ν. 2194/94 (ΦΕΚ 34Α/94). 

2. Τις διατάξεις της παρ. 1 του άρθρου 25 του Ν. 
1397/83 (ΦΕΚ. 143Α/83). 

3. Τις διατάξεις του Π.Δ/τος 87/86 (ΦΕΚ.32Α/86). 

4. Τις διατάξεις του άρθρου 27 του Ν. 2081/92 (ΦΕΚ. 
154Α/92) και το γεγονός ότι η προκαλούμενη δαπάνη σε 
βάρος του κρατικού προϋπολογισμού ύψους 
1.207.117.422 δραχμών ετησίως, θα καλυφθεί σταδιακά 
από πιστώσεις που θα εγγράφονται στους προϋπολογι¬ 
σμούς του νοσοκομείου . 

5. Την αριθμ. 1107147/1239/006Α/4.10.96 (ΦΕΚ 
922/Β/96) απόφαση ανάθεσης αρμοδιοτήτων στον Υφυ¬ 
πουργό Ν. Χριστοδουλάκη. 

6. Την απόφαση αρ. ΔΥ3α/878/96 (ΦΕΚ.924/Β/96) 
«περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και θ. Κοτσώνη». 

7. Την αρ. ΔΙΔΚ/Φ441/21566/96 απόφαση του Πρω¬ 
θυπουργού και Υπουργού Εσωτ. Δημ. Διοικ. & Αποκέ¬ 


ντρωσης «Καθορισμός αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης» (ΦΕΚ 932/Β/96). 

8. Την αριθμ. 1/5.1.94 απόφαση του Δ.Σ. του Γ.Ν.Ν. 
Γιαννιτσών, αποφασίζουμε: 

'Αρθρο 1 

Η αριθμ. Α3β/οικ.19301/7.11.86 απόφαση «Αναμόρ¬ 
φωση του Οργανισμού του Γενικού Νοσοκομείου Γιαννι¬ 
τσών (ΦΕΚ 894/Β/86), τροποποιείται και συμπληρώνεται 
όπως παρακάτω: 

Άρθρο 2 

Το Άρθρο 5 αντικαθίσταται όπως παρακάτω: 

Άρθρο 5 

Δύναμη Κρεβατιών 

Η συνολική δύναμη του Νοσοκομείου ορίζεται σε διακό¬ 
σια σαράντα οκτώ (248) κρεβάτια. 

Άρθρο 3 

Το Άρθρο 7 αντικαθίσταται όπως παρακάτω: 

Άρθρο 7 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου διαρθρώνε¬ 
ται: 

α. Στους τομείς: 

αΐ. Παθολογικό με δύναμη εκατό δέκα πέντε (115) κρε¬ 
βάτια. 

α2. Χειρουργικό με δύναμη εκατό είκοσι ένα (121) κρε¬ 
βάτια. 

α3. Ψυχιατρικό με δύναμη δώδεκα (12) κρεβάτια. 

α4. Εργαστηριακό. 

β. Στα διατομεακά τμήματα: 

βΐ. Επειγόντων περιστατικών. 

β2. Ημερήσιας νοσηλείας. 

2. Κάθε τομέας διαρθρώνεται σε Τμήματα και Μονάδες 
ως εξής: 

Α. ΠΑΘΟΛΟΓΙΚΟΣ ΤΟΜΕΑΣ 

α. Τμήματα 

αΐ. Παθολογικό 

α2. Καρδιολογικό 

α3. Παιδιατρικό 

σ4. Νευρολογικό 

α5. Νεφρολογικό 
β. Μονάδες 
βΐ. Εμφραγμάτων 
β2. Προώρων 

β3. Νοσηλείας Μεσογειακής Αναιμίας 
β4. Νεογνών 

Β. ΧΕΙΡΟΥΡΓΙΚΟΣ ΤΟΜΕΑΣ 
α. Τμήματα 

αΐ. Γενικής Χειρουργικής 

α2. Ορθοπεδικό 

α3. Ουρολογικό 

α4. Οφθαλμολογικά 

αδ. Ωτορινολαρυγγολογικό 

α6. Μαιευτικό - Γυναικολογικό 

α7. Αναισθησιολογικό 

β. Μονάδες 

βΐ. Εγκαυμάτων 

β2. Βραχείας Νοσηλείας 

Γ. ΨΥΧΙΑΤΡΙΚΟΣ ΤΟΜΕΑΣ 

α. Τμήματα 

αΐ. Ψυχιατρικό 

α2. Παιδοφυχιατρικό 

Δ. ΕΡΓΑΣΤΗΡΙΑΚΟΣ ΤΟΜΕΑΣ 

α. Τμήματα 

αΐ. Μικροβιολογικό - Βιοχημικό 

α2. Αιματολογικό 

α3. Αιμοδοσίας 

α4. Ακτινοδιαγνωστικό 

αδ. Παθολσγοανατομικό 

α6. Κυτταρολογικό 

α7. Φαρμακευτικό 

Ε. Μία (1) Μονάδα Εντατικής θεραπείας (Ανεξάρτηση 
Πολυδύναμη). 

3. Στους Τομείς λειτουργούν τακτικά εξωτερικά Ιατρεία 
αντίστοιχων ειδικοτήτων με τις ειδικότητες των γιατρών 
που υπηρετούν στο Νοσοκομείο και δύο (2) Οδοντιατρι¬ 
κές έδρες για ισάριθμα εξωτερικά ιατρεία. 

Άρθρο 4 

Το Αρθρο 8 αντικαθίσταται όπως παρακάτω: 

Άρθρο 8 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε δύο (2) τομείς που ο καθένας διαρθρώ¬ 
νεται σε Νοσηλευτικά Τμήματα ως ακολουθίας: 

α. 0 1 ος Τομέας σε (δ) πέντε τμήματα που καλύπτουν 
το Παθολογικό Τομέα ή τον Ψυχιατρικό Τομέα της Ιατρι¬ 
κής Υπηρεσίας. 

β. Ο 2ος Τομέας σε (6) έξι τμήματα που καλύπτουν τον 
Χειρουργικό Τομέα, τον Εργαστηριακό Τομέα, τα Διατο- 
μεακά (επειγόντων Περιστατικών και Ημερήσιας Νοση¬ 
λείας) τα εξωτερικά Ιατρεία της Ιατρικής Υπηρεσίας ή Χει¬ 
ρουργείου. 


Κατά τα λοιπά ισχύει το τροποποιούμενο άρθρο ως έχει: 
Άρθρο 5 

Το Άρθρο 9 αντικαθίσταται όπως παρακάτω: 

Άρθρο 9 

Διάρθρωση Διοικητικής Υπηρεσίας 

1. Η Διοικητική Υπηρεσία αποτελεί Διεύθυνση και διαρ¬ 
θρώνεται σε δύο (2) Υποδιευθύνσεις: 

α. Υποδιεύθυνση Διοικητικού 
β. Υποδιεύθυνση Τεχνικού 

Κάθε Υποδιεύθυνση διαρθρώνεται σε Τμήματα και Αυ¬ 
τοτελή Γ ραφεία όπως παρακάτω: 

2. Η Υποδιεύθυνση Διοικητικού στα τμήματα: 
α. Προσωπικού 

β. Γραμματεία 
γ. Οικονομικού 
δ. Κίνησης αρρώστων 
ε. Διατροφής 

στ. Γραμματείας Εσωτερικών Ιατρείων 
ζ. Κοινωνικής Υπηρεσίας 
η. Πληροφορικής - Οργάνωσης 
θ. ΙΊαραΓατρικών Επαγγελμάτων 
Στα Αυτοτελή Γ ραφεία 
α. Επιστασίας 
β. Ιματισμού 

3. Η Υποδιεύθυνση Τεχνικού στα Τμήματα: 
α. Τεχνικού 

β. Βιοϊατρικής Τεχνολογίας 

Άρθρο 6 

Το Άρθρο 10 τροποποιείται ως εξής: 

Αρθρο 10 

Αρμοδιότητες Υπηρεσιών 

Στην παράγραφο 4, οι περιπτώσεις ζ, η, θ και ι αντικαθί¬ 
στανται ως εξής: 

Περίπτωση ζ. «Τμήμα κίνησης αρρώστων». Η φροντίδα 
για την έκδοση εισιτηρίων για την εισαγωγή των αρρώστων 
στην έκδοση των εξιτηρίων και τη τήρηση καταλόγου ανα¬ 
μονής εισαγωγής. 

Τηρεί βιβλίο κενών κάθε φορά κρεβατιών και ενημερώ¬ 
νει τους αρρώστους για την εισαγωγή τους σύμφωνα με τη 
σειρά στον κατάλογο αναμονής. Φροντίζει για τη λογιστική 
παρακολούθηση της μερίδας των νοσηλευομένων, τη χρε- 
ώση δαπανών νοσηλείας και την έκδοση των Δελτίων Πα¬ 
ροχής Υπηρεσιών. Τηρεί βιβλίο ασθενών και παρέχει κάθε 
πληροφορία γι' αυτούς. 

Επίσης τηρεί λεπτομερή στατιστικά στοιχεία της Νοση¬ 
λευτικής κίνησης. Χορηγεί πιστοποιητικά στους αρρώ¬ 
στους όταν τα ζητούν μετά από υποβολή σχετικής αίτη¬ 
σης. 

Περίπτωση ή «Τμήμα Διατροφής». Ανήκουν οι δραστη¬ 
ριότητες που σχετίζονται με τη διαμόρφωση διατροφικών 
σχημάτων ασθενών ή προσωπικού και με την πληροφό¬ 
ρηση ή εκπαίδευση των νοσηλευομένων ασθενών ή των 
ασθενών των Εξωτερικών Ιατρείων, που έχουν ανάγκη 
από ειδική διαιτητική αγωγή. 

Στο Τμήμα διατροφής εντάσσονται επίσης οι επιστημο¬ 
νικές, οργανωτικές, εκπαιδευτικές διοικητικές δραστη¬ 
ριότητες όλων όσων απασχολούνται με τα τρόφιμα από 
την προμήθεια μέχρι τη κατανάλωσή τους. 

Περίπτωση θ «Τμήμα Γραμματείας Εξωτερικών Ια¬ 
τρείων». 

Η ευθύνη και φροντίδα για τη γραμματειακή στήριξη των 
τακτικών εξωτερικών Ιατρείων, την υποδοχή και εξυπηρέ¬ 
τηση των προσερχομένων σ' αυτά αρρώστων. Τηρεί τα αρ¬ 
χεία και τα βιβλία κίνησης των εξωτερικών Ιατρείων. Ρυθ¬ 
μίζει τη σειρά προσέλευσης των αρρώστων και προγραμ¬ 
ματίζει την επανεξέτασή τους με προσυνεννόηση. 

Χορηγεί πιστοποιητικά στους αρρώστους όταν τα ζη¬ 
τούν, μετά από υποβολή σχετικής αίτησης. Ενημερώνει το 
κοινό για τις ώρες λειτουργίας των τακτικών Εξωτερικών 
Ιατρείων ή για τον τρόπο λειτουργίας τους. 

Περίπτωση ι. «Τμήμα Κοινωνικής Υπηρεσίας». Η ευθύνη 
ή φροντίδα για τη συμπαράσταση στους νοσηλευομένους 
στο Νοσοκομείο για κάθε κοινωνικό τους πρόβλημα, την 
αναζήτηση ή διερεύνηση των αιτίων που προκαλούν τα 
προβλήματα αυτά κατά περίπτωση και γενικά φροντίζει 
για την αντιμετώπιση των κοινωνικών αυτών προβλημάτων 
στο πλαίσιο της γενικότερης Κοινωνικής Πολιτικής της 
Πολιτείας. 

περίπτωση κ. «Τμήμα Παραϊατρικών Επαγγελμάτων»: 
Εντάσσονται οι δραστηριότητες των Τεχνολόγων Ιατρικών 
Εργαστηρίων, των Τεχνολόγων Εμφανιστών - Χειριστών 4 
Φυσικοθεραπευτών. 

Το υπόλοιπο τροποποιούμενο άρθρο παραμένει ως 
έχει: 

Άρθρο 7 

Το Άρθρο 11 αντικαθίσταται ως εξής: 

«Στελέχωση Ιατρικής Υπηρεσίας» 

Οι γ) και δ) παράγραφοι τροποποιούνται ως εξής: 
γ. Από επιστήμονες που προσφέρουν υπηρεσίες συνα¬ 
φείς προς το έργο της Ιατρικής Υπηρεσίας, των παρακάτω 
κατά κατηγορία κλάδων, σε καθένα από τους οποίους συ- 
νιστώνται οι αντίστοιχα οριζόμενες θέσεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΦΑΡΜΑΚΟΠΟΙΩΝ 

Δύο (2) θέσεις 

ΚΛΑΔΟΣ ΠΕ ΒΙΟΧΗΜΙΚΩΝ 

Μία (1) θέση 

ΚΛΑΔΟΣ ΠΕ ΒΙΟΛΟΓΩΝ 

Μία (1) θέση 

ΚΛΑΔΟΣ ΠΕ ΨΥΧΟΛΟΓΩΝ 
Δύο (2) θέσεις 

δ. Από προσωπικό των παρακάτω κατά κατηγορία κλά¬ 
δων, σε καθένα από τους οποίους συνιστώνται οι αντί¬ 
στοιχα οριζόμενες θέσεις: 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Τέσσερις (4) θέσεις 

Άρθρο 8 

Το Άρθρο 12 αντικαθίσταται ως εξής: 

Άρθρο 12 

Στελέχωση Νοσηλευτικής Υπηρεσίας 
Η Νοσηλευτική Υπηρεσία στελεχώνεται από προσωπικό 
των παρακάτω κατά κατηγορία κλάδων, σε καθένα από 
τους οποίους συνιστώνται οι αντίστοιχα οριζόμενες θέ¬ 
σεις: 

Α. ΚΑΤΗΓΟΡΙΑ ΠΕ 
ΚΛΑΔΟΣ ΠΕ ΝΟΣΗΛΕΥΤΙΚΗΣ 

Τέσσερις (4) θέσεις 


Β. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Εκατόν πέντε (105) θέσεις 

Οι τέσσερις (4) θέσεις του κλάδου αυτού πληρούνται 
κατά τον αριθμό που δεν πληρούνται, λόγω έλλειψης υπο¬ 
ψηφίων, οι τέσσερις (4) θέσεις του κλάδου ΠΕ Νοσηλευτι¬ 
κής. 

ΚΛΑΔΟΣ ΤΕ ΜΑΙΕΥΤΙΚΗΣ 
Είκοσι (20) θέσεις 

ΚΛΑΔΟΣ ΤΕ ΕΠΙΣΚΕΠΤΩΝ ΚΑΙ ΕΠΙΣΚΕΠΤΡΙΩΝ 
ΥΓΕΙΑΣ 

Τρεις (3) θέσεις 
Γ. ΚΑΤΗΓΟΡΙΑ ΔΕ 
ΚΛΑΔΟΣ ΔΕ ΝΟΣΗΛΕΥΤΙΚΗΣ 
Διακόσιες δέκα (210) θέσεις 
Οι εκατό (100) θέσεις του κλάδου αυτού πληρούνται 
κατά τον αριθμό που δεν πληρούνται, λόγω έλλειψης υπο¬ 
ψηφίων α εκατό (100) θέσεις του κλάδου ΤΕ Νοσηλευτι- 
κήζ. 

Δ. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩ¬ 
ΠΙΚΟΥ 

Εβδομήντα πέντε (75) θέσεις 
Ο Κλάδος αυτός περιλαμβάνει τις ειδικότητες: Νοσοκό¬ 
μων, Μεταφορέων ασθενών, Βοηθών θαλάμων, Νεκροτό¬ 
μων. 

Οι σαράντα (40) θέσεις του κλάδου αυτού κατανέμονται 
στις ειδικότητες: 

Βοηθών θαλάμων: Δέκα έξι (16) θέσεις 
Νοσοκόμων: Δέκα (10) θέσεις 
Μεταφορέων ασθενών: Δώδεκα (12) θέσεις 
Νεκροτόμων: Δύο (2) θέσεις. 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

$ 

Άρθρο 9 

Το άρθρο 13 αντικαθίσταται ως εξής: 

Άρθρο 13 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό 
των παρακάτω κατά κατηγορία κλάδων, σε καθένα από 
τους οποίους συνιστώνται οι αντίστοιχες οριζόμενες θέ¬ 
σεις: 

Α. ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Τέσσερις (4) θέσεις 
ΚΛΑΔΟΣ ΠΕ ΜΗΧΑΝΙΚΩΝ 
Δύο (2) θέσεις 

Ο Κλάδος αυτός περιλαμβάνει τις ειδικότητες: Ηλε¬ 
κτρολόγων - Μηχανικών, Μηχανολόγων - Μηχανικών, 
Ηλεκτρονικών - Μηχανικών, Πολιτικών Μηχανικών, Αρχι¬ 
τεκτόνων - Μηχανικών. 

Το % των θέσεων του κλάδου αυτού κατανέμεται στις 
ειδικότητες Μηχανολόγων - Ηλεκτρολόγων - Ηλεκτρονι¬ 
κών Μηχανικών Μία (1) θέση. 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΣ ΠΕ ΣΤΑΤΙΣΤΙΚΗΣ 
Μία (1) θέση 

ΚΛΑΔΟΣ ΠΕ ΔΙΑΙΤΟΛΟΓΩΝ 

Μία (1) θέση 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Δύο (2) θέσεις 
Β. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Τρεις (3) θέσεις 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ - ΠΡΟ¬ 
ΝΟΙΑΣ 

(ΔΙΟΙΚΗΣΗΣ ΝΟΣΟΚΟΜΕΙΩΝ) 

Τρεις (3) θέσεις 

ΚΛΑΔΟΣ ΤΕ ΦΥΣΙΚΟΘΕΡΑΠΕΙΑΣ 
Τέσσερις (4) θέσεις 
ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Δύο (2) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Οκτώ (8) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ 
Οκτώ (8) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Ο κλάδος αυτός περιλαμβάνει τις ειδικότητες Ηλεκτρο¬ 
νικής, Μηχανολογίας και Ηλεκτρολογίας. 

Δύο (2) θέσεις 

Το % των θέσεων του κλάδου αυτού κατανέμεται στην 
ειδικότητα Ηλεκτρονικής. 

ΜΙα (1) θέση 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

ΚΛΑΔΟΣ ΤΕ ΔΗΜΟΣΙΑΣ ΥΓΙΕΙΝΗΣ (ΕΠΟΠΤΩΝ ΔΗΜΟ¬ 
ΣΙΑΣ ΥΓΕΙΑΣ) 

ΜΙα (1) θέση 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Δύο (2) θέσεις 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
ΜΙα (1) θέση 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Δύο (2) θέσεις 
Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Είκοσι πέντε (25) θέσεις 

Ο κλάδος αυτός περιλαμβάνει τις ειδικότητες: Διοικητι¬ 
κού - Λογιστικού, ΑποθηκαρΙων, Εισπρακτόρων. 

Οι δεκαοκτώ (18) θέσεις του κλάδου αυτού κατανέμσ- 
νται στις θέσεις: 

Διοικητικού - Λογιστικού: Δέκα πέντε (15) θέσεις 
Αποθηκαρίων: Δύο (2) θέσεις 
Εισπρακτόρων: Μία (1) θέση 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΣ ΔΕ ΔΑΚΤΥΛΟΓΡΑΦΩΝ 
Τρεις (3) θέσεις 

ΚΛΑΔΟΣ ΔΕ ΙΑΤΡΙΚΩΝ ΚΑΙ ΒΙΟΛΟΓΙΚΩΝ 
ΕΡΓΑΣΤΗΡΙΩΝ (ΠΑΡΑΣΚ.) 

Δέκα (10) θέσεις 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ (ΧΕΙΡ. 
- ΕΜΦ.) 

Δέκα (10) θέσεις 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 
Δύο (2) θέσεις 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Τέσσερις (4) θέσεις 
ΚΛΑΔΟΣ ΔΕ ΙΕΡΕΩΝ 
Μία (1) θέση 


ΚΛΑΔΟΣ ΔΕ ΜΑΓΕΙΡΩΝ 
Έξι (6) θέσεις 

ΚΛΑΔΟΣ ΔΕ ΤΗΛΕΦΩΝΗΤΩΝ 
Έξι (6) θέσεις 
ΚΛΑΔΟΣ ΔΕ ΤΕΧΝΙΚΩΝ 
Σαράντα (40) θέσεις 

Ο κλάδος αυτός περιλαμβάνει τις ειδικότητες: Μηχανο¬ 
τεχνιτών, Ηλεκτροτεχνιτών, Εργοδηγών, Υδραυλικών, 
θερμαστών, Κτιστών, Ελαιοχρωματιστών, Ξυλουργών, 
Απολυμαντών - Κλιβανιστών, Κοπτριών - Ραπτριών - Γα¬ 
ζωτών, Οδηγών Αυτοκινήτων, Κουρέων. 

Οι είκοσι μία (21) θέσεις του κλάδου αυτού κατανέμο- 
νται στις ειδικότητες: 

Μηχανοτεχνιτών: ΜΙα (1) θέση 
Ηλεκτροτεχνιτών: Δύο (2) θέσεις 
Υδραυλικών: Δύο (2) θέσεις 
θερμαστών: Δύο (2) θέσεις 
Ελαιοχρωματιστών: Μία (1) θέση 
Ξυλουργών: Μία (1) θέση 
Απολυμαντών - Κλιβανιστών: Δύο (2) θέσεις 
Κοπτριών - Γαζωτών: Τρεις (3) θέσεις 
Οδηγών: Πέντε (5) θέσεις 
Κουρέων: Μια (1) θέση 

Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΣ ΔΕ ΤΡΑΠΕΖΟΚΟΜΩΝ (προσωρινός) 

Μια (1) θέση. (Η θέση του κλάδου αυτού καταργεϊται 
μετά την αποχώρηση των υπηρετούντων). 

ΚΛΑΔΟΣ ΔΕ ΚΛΗΤΗΡΩΝ (προσωρινός) 

Μία (1) θέση. (Η θέση του κλάδου αυτού καταργεϊται 
μετά την αποχώρηση των υπηρετούντων). 

Δ. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Δέκα επτά (17) θέσεις 

Ο κλάδος αυτός περιλαμβάνει τις ειδικότητες: Κλητή¬ 
ρων - θυρωρών - Ταξινόμων Ιματισμού 
Οι έξι (6) θέσεις του κλάδου αυτού κατανέμονται στις ει¬ 
δικότητες: 

Κλητήρων: Δύο (2) θέσεις 
θυρωρών: Τρεις (3) θέσεις 
Ταξινόμων Ιματισμού: Μία (1) θέση 
Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Τριάντα πέντε (35) θέσεις 

Ο κλάδος αυτός περιλαμβάνει τις ειδικότητες: Καθαρι¬ 
στριών - Πλυντών-τριών, Πρεσσαδόρων, Σιδερωτών - 
Βοηθού Κηπουρού. 

Οι είκοσι (20) θέσεις του κλάδου αυτού κατανέμονται 
ως εξής: 

Καθαριστριών: δέκα τέσσερις (14) θέσεις 
Πλυντών-τριών: τέσσερις (4) θέσεις 
Πρεσσαδόρων - Σιδερωτών: Δύο (2) θέσεις 
Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Είκοσι τέσσερις (24) θέσεις 

Ο κλάδος αυτός περιλαμβάνει τις ειδικότητες: Τραπε¬ 
ζοκόμων, Βοηθών Μαγείρων, Πλυντών συσκευών - Μα¬ 
γειρείου. 

Οι δέκα έξι (16) θέσεις του κλάδου αυτού κατανέμονται 
στις ειδικότητες: 

Τραπεζοκόμων: ένδεκα (11) θέσεις 
.Βοηθών Μαγείρων: τέσσερις (4) θέσεις 
Πλυντών Συσκευών Μαγειρείου: Μία (1) θέση 
Η κατανομή των λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 
ΚΛΑΔΟΥ ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ 
Πέντε (5) θέσεις 

ΚΛΑΔΟΣ ΥΕ ΦΥΛΑΚΩΝ - ΝΥΧΤΟΦΥΛΑΚΩΝ 
Πέντε (5) θέσεις 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 
Μία (1) θέση Δικηγόρου 

Αρθρο 10 

Το άρθρο 14 αντικαθίσταται ως εξής: 

Άρθρο 14 
Προσόντα Διορισμού 

Η παράγραφος 1 αντικαθίσταται ως εξής: 

1. Τα προσόντα διορισμού που απαιτούνται κατά κατη¬ 
γορία, κλάδο ή ειδικότητα, καθαρίζονται με το Π.Δ. 
194/88 (ΦΕΚ 84/Α/88) «Καθορισμός προσόντων διορι¬ 
σμού σε θέσεις των Δημοσίων Υπηρεσιών ή ΝΠΔΔ, όπως 
αντικαταστάθηκε με τα Π.Δ/τα 172/92 (ΦΕΚ 81/Α/92) 
και 368/92 (ΦΕΚ 186/Α/92) αντίστοιχα. 

Κατά τα άλλα το άρθρο παραμένει ως έχει. 

Άρθρο 11 

Το άρθρο 15 αντικαθίσταται ως εξής: 

Άρθρο 15 

Προϊστάμενοι Υπηρεσιών 

Η παρ. 4 αντικαθίσταται ως εξής: 

4. Στη Διοικητική Υπηρεσία προΐσταται: 
α. Στη Δ/νση και Υποδιεύθυνση Διοικητικού, υπάλληλος 
της κατηγορίας ΠΕ του κλάδου Δ/κού - Οικονομικού και 
εν ελλείψει του κλάδου ΤΕ Διοίκησης Μονάδων Υγείας και 
Πρόνοιας. 

β. Στην Υποδιεύθυνση Τεχνικού, υπάλληλος της κατη¬ 
γορίας ΠΕ του κλάδου Μηχανικών ειδικότητας Ηλεκτρο¬ 
λόγων ή Μηχανολόγων. 

Για την περίπτωση (β), αν δεν υπηρετούν υπάλληλοι της 
ΠΕ κατηγορίας, προΐστσνται υπάλληλοι της ΤΕ κατηγο¬ 
ρίας του κλάδου Τεχνολογικών Εφαρμογών. 

γ. Για κάθε ένα από τα Τμήματα Προσωπικού Γραμμα¬ 
τείας, Κίνησης Αρρώστων ή Γραμματείας Εξωτερικών Ια¬ 
τρείων υπάλληλοι της κατηγορίας ΠΕ του κλάδου Δ/κού - 
Οικονομικού ή της κατηγορίας ΤΕ του κλάδου Διοίκησης 
Μονάδων Υγείας και Πρόνοιας ή της κατηγορίας ΔΕ του 
κλάδου Διοικητικού - Λογιστικού. 

δ. Στο τμήμα Οικονομικού, υπάλληλος της κατηγορίας 
ΠΕ του κλάδου Δ/κού - Οικονομικού ή της κατηγορίας ΤΕ 
Διοικητικού - Λογιστικού ή του κλάδου Δ/κού - Λογιστι¬ 
κού της κατηγορίας ΔΕ. 

ε. Στο τμήμα Τεχνικού, υπάλληλος της κατηγορίας ΠΕ 
Μηχανικών ειδικότητας Ηλεκτρολόγων ή Μηχανολόγων ή 
της κατηγορίας ΤΕ του κλάδου Τεχνολογικών Εφαρμογών 
ή της κατηγορίας ΔΕ Τεχνικών με αποδεδειγμένη πείρα 
επί των εγκαταστάσεων Κτιρίων. 

στ. Στο τμήμα Πληροφορικής - Οργάνωσης, υπάλληλος 
της ΠΕ ή της ΤΕ κατηγορίας του κλάδου Πληροφορι- 
κής. 


ζ. Στο τμήμα Διατροφής υπάλληλος της κατηγορίας του 
κλάδου ΠΕ Διαιτολόγων. 

η. Στο Τμή μα Κοινωνικής Υπη ρεσίσς υπάλληλος της κα¬ 
τηγορίας ΤΕ του κλάδου Κοινωνικής Εργασίας. 

θ. Στο Τμήμα Βιοϊατρικής Τεχνολογίας, υπάλληλος της 
κατηγορίας ΠΕ του κλάδου Μηχανικών ή της κατηγορίας 
ΤΕ Κλάδου Τεχνολογικών Εφαρμογών. 

ι. Στο Τμήμα Παραϊατρικών Επαγγελμάτων, υπάλληλος 
της κατηγορίας ΤΕ του κλάδου Ιατρικών Εργαστηρίων ή 
του κλάδου Ραδιολογίας - Ακτινολογίας ή του κλάδου Φυ¬ 
σικοθεραπείας ή της κατηγορίας ΔΕ του κλάδου Ιατρικών 
και Βιολογικών Εργαστηρίων (Παρασκευαστών) ή του κλά¬ 
δου Χειριστών Ιατρικών Συσκευών (Χειριστών - Εμφανι- 
στών). 

ια. Στα Αυτοτελή γραφεία Επιστασίας ή Ιματισμού υπάλ¬ 
ληλος της κατηγορίας ΤΕ του κλάδου Διοίκησης Μονάδων 
Υγείας και Πρόνοιας ή της κατηγορίας ΔΕ του κλάδου 
Διοικητικού - Λογιστικού. 

Κατά τα λοιπά το άρθρο παραμένει ως έχει. 

Κατά τα λοιπά ισχύει η συμπληρούμενη ή τροποποιού¬ 
μενη απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Ιανουάριου 1997 

ΟΙ ΥΦΥΠΟΥΡΓΟΙ 
ΕΣΩΤΕΡΚΩΝ, ΔΗ Μ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝ. ΜΑΝΤΕΛΗΣ Ν. ΧΡΙΣΓΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
- 4 - 

Αριθ. 14266 (2) 

Σύσταση Νομικού Προσώπου στο Δήμο Κισσάμου Ν. Χα¬ 
νιών με την επωνυμία «Σχολική Επιτροπή 4ου Νηπιαγω¬ 
γείου Κισσάμου». 

Ο ΑΝ/ΤΗΣ ΠΕΡΙΦ/ΚΟΥ Δ/ΝΤΗ Ν. ΧΑΝΙΩΝ 

Έχοντας υπόψη: 

1. Τις διατάξεις: 

α)Τωνπαρ.8-15 του άρθρου 5τουΝ.1854/1990«Για 
την Ακαδημία Αθηνών και άλλες εκπαιδευτικές διατάξεις» 
(Α' 110) και 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989) (Α’ 146). 

2. Την 127/96 απόφαση του Δημοτικού Συμβουλίου 
Κισσάμου του Νομού Χανιών για σύσταση σχολικής επι¬ 
τροπής, αποφασίζουμε: 

1. Συνιστοϋμε στο Δήμο Κισσάμου του Νομού Χανιών 
ίδιο Νομικό Πρόσωπο με την επωνυμία «Σχολική Επιτροπή 
4ου Νηπιαγωγείου Κισσάμου». 

Η συνιστώμενη με την απόφαση αυτή σχολική επιτροπή 
διοικείται από 3μελές Διοικητικό Συμβούλιο, αποτελού- 
μενο από: 

α) Ένα (1) Δημοτικό Σύμβουλο, 
β) Την Διευθύντρια του Νηπιαγωγείου, 
γ) Τον εκπρόσωπο του Συλλόγου Γονέων και Κηδεμό¬ 
νων του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιατωμένης με την απόφαση αυτή Σχολικής Επιτροπής λή- 

γει με τη λήξη της δημοτικής και κοινοτικής περιόδου 
1995 - 1998. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο τον γραμματέα και ταμία. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 
β) Η αμοιβή καθαριστριών. 

γ) Η εκτέλεση έργο» για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου για το 
έτος 1996 και για τα επόμενα έτη, το ύψος της οποίας δεν 
μπορεί να προσδιοριστεί και εξαρτάται από το ύψος της 
επιχορήγησης του Δήμου προς το Νομ. Πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 27 Δεκεμβρίου 1996 

Με εντολή Γ.Γ. Περιφέρειας Κρήτης 
Ο Αν/τής Περ/κού Δ/ντή 
Μ. ΦΡΑΙΔΑΚΗΣ 

-♦- 

Αριθ. 439 (3) 

Σύσταση αμιγούς Δημοτικής Επιχείρησης στο Δήμο Ν. Κυ¬ 
δωνιάς Ν. Χανιών με την επωνυμία «Ν. Κυδωνιά». 

Ο ΑΝ/ΤΗΣ ΠΕΡΙΦ/ΚΟΥ Δ/ΝΤΗ Ν. ΧΑΝΙΩΝ 
Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 περί Δ.Κ.Κ. 

2. Την 95/96 απόφαση του Δημοτικού Συμβουλίου του 
Δήμου Ν. Κυδωνιάς, αποφασίζουμε: 

1. Συστήνουμε στον Δήμο Ν. Κυδωνιάς του Νομού Χα¬ 


νιών, αμιγή Δημοτική Επιχείρηση με την επωνυμία «Ν. ΚΥ¬ 
ΔΩΝΙΑ». 

2. Έδρα: Έδρα της επιχείρησης ορίζεται ο Δήμος Νέας 
Κυδωνιάς. 

3. Σκοπός: 

α) Ανάπτυξη κάθε είδους δραστηριοτήτων στις παρα¬ 
λίες του Δήμου Ν. Κυδωνιάς, που θα έχουν στόχο την δη¬ 
μιουργία εσόδων για την επιχείρηση με αντικείμενο την 
παροχή ευκολιών στους λουσμένους και την πώληση ει¬ 
δών. 

β) Εκμετάλλευση της Ακίνητης Περιουσίας που θα της 
παραχωρεί ή της διαθέτει ο Δήμος ή το Δη μόσιο ή οποιοσ¬ 
δήποτε άλλος Δημόσιος ή Ιδιωτικός φορέας ή Πρό¬ 
σωπο. 

γ) Σύναψη συμβάσεων ή προγραμματικών συμφωνιών 
με Δημόσιους ή Ιδιωτικούς φορείς για την από κοινού συμ¬ 
μετοχή σε εταιρείες, κοινοπραξίες ή επιχειρήσεις που θα 
έχουν αντικείμενο την αναπτυξιακή αξιοποίηση της ακίνη¬ 
της περιουσίας των, στην περιοχή του Δήμου ή εκτός αυ¬ 
τής. 

δ) Παροχή υπηρεσιών καθαριότητας στις ακτές και γενι¬ 
κότερα στην περιοχή. 

ε) Ανάπτυξη κάθε είδους Αθλητικών δραστηριοτήτων 
σε συνεργασία με όλους τους Δημόσιους ή Ιδιωτικούς φο¬ 
ρείς που δραστηριοποιούνται στην περιοχή του Δήμου με 
συναφές αντικείμενο. Ανάπτυξη κάθε είδους δραστηριό¬ 
τητας που θα έχει στόχο την ανάπτυξη του μαζικού αθλητι¬ 
σμού στον πληθυσμό του Δήμου, την ενίσχυση της σωμα¬ 
τικής άσκησης και αγωγής των κατοίκων της περιοχής και 
ιδιαίτερα των νέων. Η ανάπτυξη αθλητικών δραστηριοτή¬ 
των με στόχο την ενδυνάμωση των κοινωνικών προσπα¬ 
θειών για την απομάκρυνση των νέων από τις εξαρτησιο- 
γόνες ουσίες, την καλλιέργεια της σωματικής και ψυχικής 
τους υγείας. Η συνεργασία και στήριξη των τοπικών, αθλη¬ 
τικών και μαζικών φορέων, των γυμναστών και εκπαιδευτι¬ 
κών των Σχολείων του Δήμου για την στήριξη των προσπα¬ 
θειών τους. Η ανάπτυξη του Αθλητισμού μεταξύ ατόμων 
με ειδικές ανάγκες του Δήμου σε ατομικά ομαδικά αθλή¬ 
ματα. 

Η δημιουργία νέων θεσμών άθλησης όπως, Δημοτικά 
Πρωταθλήματα τα «τουρνουά» επαγγελματικού αθλητι¬ 
σμού, τα εργασιακά πρωταθλήματα. 

Επίσης η δημιουργία κάθε είδους τεχνικής υποδομής 
για τις αθλητικές δραστηριότητες. 

στ) Ανάπτυξη κάθε είδους Πολιτιστικής δραστηριότητας 
σε συνεργασία με όλους τους Δημόσιους ή Ιδιωτικούς Φο¬ 
ρείς που δραστηριοποιούνται στην περιοχή του Δήμου με 
συναφές αντικείμενο. 

Ανάπτυξη κάθε είδους πρωτοβουλίας με στόχο την ενί¬ 
σχυση των δεσμών του Δήμου με τον Πολιτισμό, την δια¬ 
μόρφωση της πολιτιστικής ταυτότητας της πόλης, την δια¬ 
φύλαξη της πολιτιστικής κληρονομιάς της περιοχής. 

4. Διάρκεια: Η διάρκεια της επιχείρησης ορίζεται σε δε¬ 
καπέντε (15) χρόνια από την ημερομηνία δημοσίευσης 
στην Εφημερίδα της Κυβερνήσεως. 

Η διάρκεια αυτή μπορεί να παραταθεί με απόφαση του 
Δημοτικού Συμβουλίου. 

5. Κεφάλαιο: Το κεφάλαιο της επιχείρησης ορίζεται σε 
σαράντα εκατομμύρια (40.000.000) δραχμές τα οποία θα 
καταβληθούν ως εξής: 

Με την δημοσίευση του συστατικού τίτλου θα καταβλη¬ 
θούν δέκα εκατομμύρια (10 000.000) δραχμές. 

Το υπόλοιπο θα καταβάλλεται σε ισόποσες δόσεις των 





ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


575 


πέντε εκατομμυρίων (5.000.000) δρχ. κάθε μήνα αρχής 
γενομένης από τον μήνα Μάρτιο 1997, ήτοι: 

Ιανουάριος 1997 10.000.000 δρχ. 

Μάρτιος 1997 5.000.000 δρχ. 

Απρίλιος 1997 5.000.000 δρχ. 

Μάιος 1997 5.000.000 δρχ. 

Ιούνιος 1997 5.000.000 δρχ. 

Ιούλιος 1997 5.000.000 δρχ. 

Αύγουστος 1997 _ 5.000.000 δρχ. 


ΣΥΝΟΛΟ 


40.000.000 δρχ. 


6. Διοίκηση: 

Η επιχείρηση διοικείται από επταμελές Διοικητικό Συμ¬ 
βούλιο το οποίο ορίζεται με απόφαση του Διοικητικού 
Συμβουλίου για τον χρόνο της Δημοτικής θητείας και με 
την ίδια ορίζεται ο Πρόεδρος και ο Αντιπρόεδρός του. 
Πρόεδρος της επιχείρησης θα ε'ιναι ο εκάστοτε Δήμαρ¬ 


χος. 

Η απόφαση για τον ορισμό του Διοικητικού Συμβουλίου 
της επιχείρησης λαμβάνεται εντός δύο (2) μηνών από την 
εκλογή της Δημοτικής Αρχής. Μέχρι την εκλογή νέου Δ.Σ. 
παρατείνεται αυτοδίκαια η θητεία του προηγούμενου. 

Το Δ.Σ. ανακαλείται με απόφαση του Δημοτικού Συμ¬ 
βουλίου η οποία λαμβάνεται με απόλυτη πλειοψηφία των 
μελών του. 

Τα μέλη του Δ.Σ. ορίζονται από το Δημοτικό Συμβούλιο 
μαζί με τους αναπληρωτές τους. Από τα μέλη αυτά τουλά¬ 
χιστον δύο είναι αιρετοί εκπρόσωποι του Δήμου, ένας εκ¬ 
πρόσωπος των εργαζομένων, εφόσον αυτή απασχολεί 
πάνω από 20 άτομα και ένας εκπρόσωπος Κοινωνικού φο¬ 
ρέα. Τα υπόλοιπα μέλη είναι δημότες ή κάτοικοι του Δή¬ 
μου που έχουν πείρα ή γνώσεις σχετικές με το αντικεί¬ 
μενο. Με απόφαση του Δ.Σ. η οποία εγκρίνεται από το Δη¬ 
μοτικό Συμβούλιο καθορίζεται ο κανονισμός Λειτουργίας 


της Επιχείρησης ο οποίος ορίζει τα υπόλοιπα όργανα Διοί¬ 
κησης και τις αρμοδιότητές των στην επιχείρηση. 

7. Πόροι: 

Οι πόροι της Επιχείρησης θα είναι τα έσοδά της από διά¬ 
φορες δραστηριότητές της. 

Β. Διάλυση: 

Η διάλυση της Επιχείρησης αποφασίζεται από το Διοι¬ 
κητικό Συμβούλιο της Επιχείρησης με απόλυτη πλειοψη¬ 
φία των μελών του η οποία εγκρίνεται από το Δημοτικό 
Συμβούλιο ή όταν παρέλθει ο χρόνος για τον οποίο έχει 
συσταθεί. 

9. Εκκαθάριση: 

Η εκκαθάριση της Επιχείρησης γίνεται από δύο εκκαθα- 
ριστές μέλη του Οικονομικού Επιμελητηρίου και ένα Δη¬ 
μοτικό Υπάλληλο Πανεπιστημιακής Εκπαίδευσης, που 
ορίζονται με τις νόμιμες διαδικασίες. Το προϊόν της εκκα¬ 
θάρισης περιέρχεται στο Δήμο Ν. Κυδωνιάς. 

10. Η συγκρότηση, η λειτουργία και οι αρμοδιότητεςτνω 
οργάνων διοίκησης, η οργάνωση, η λειτουργία διαχείρισης 
και η εποπτεία της Επιχείρησης διέπονται από τις διατά¬ 
ξεις των άρθρων 277 έως 284 του Π.Δ., 410/95, τις 
όμοιες του Π.Δ. 520/88, καθώς και από την 25027/84 
απόφαση του Υπουργού Εσωτερικών. 

11. Από τις διατάξεις της απόφασης αυτής προκαλεϊται 
δαπάνη εις βάρος του προϋπολογισμού του Δήμου Ν. Κυ- 
δωνίας ύψους, δρχ. 40.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Χανιά, 9 Ιανουάριου 1997 

Με εντολή Γ.Γ. Περιφέρειας Κρήτης 
Ο Αν/τής Περ/κού Δ/ντή 
ΜΑΤΘΑΙΟΣ ΦΡΑΙΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ_ΕΧ 223211 ΥΡΕΤΘΒ,*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 1 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

-Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.). 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 


Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

Μ 

2.500 

►> 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 


Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

>» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

>1 

150 


Ανωνύμων Εταιρειών & Ε.Π.Ε. 

150.000 

>► 

7.500 


Προκηρύξεων Α.Σ.Ε.Π. 

10.000 

» 

500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμςία, 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο :*άθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























